sagorsarker/bangla-wikipedia huggingface dataset:
নামিবিয়ার ইতিহাস

নামিবিয়ার ইতিহাস ঊনবিংশ শতাব্দীর শেষের দিকে উপনিবেশিক থেকে ২১ মার্চ ১৯৯০ সালে নামিবিয়ার স্বাধীনতা অর্জন পর্যন্ত বিভিন্ন সুস্পষ্ট ধাপ অতিক্রম করে এসেছে। 
১৮৮৪ সাল থেকে নামিবিয়া ছিল জার্মান উপনিবেশ: জার্মান দক্ষিণ পশ্চিম আফ্রিকা। প্রথম বিশ্বযুদ্ধ এর পরে লিগ অফ নেশনের আজ্ঞা দ্বারা দক্ষিণ আফ্রিকা এই অঞ্চলটির শাসন পরিচালনা করতে থাকে। দ্বিতীয় বিশ্বযুদ্ধ-এর পরে ১৯৪৬ সালের এপ্রিলে লীগ অব নেশনস ভেঙ্গে দেওয়া হয় এবং এর উত্তরসূরী জাতিসংঘ কর্তৃক আফ্রিকার আগেকার সমস্ত জার্মান উপনিবেশকে জাতিসংঘের নিয়ন্ত্রণে আনতে একটি আস্থাভাজন গঠনতন্ত্র প্রতিষ্ঠা করা হয়। দক্ষিণ আফ্রিকা এই যুক্তিতে আপত্তি জানায় যে ঐ অঞ্চলের বেশিরভাগ লোক দক্ষিণ আফ্রিকার শাসন নিয়ে সন্তুষ্ট ছিল।
পরবর্তী বিশ বছর ধরে এই আইনী তর্কটি ১৯৬৬ সালের অক্টোবর পর্যন্ত অব্যাহত ছিল। এর পরই জাতিসংঘ সাধারণ পরিষদ এই আজ্ঞাটির সমাপ্ত করার সিদ্ধান্ত নেয় এবং ঘোষণা করে যে দক্ষিণ আফ্রিকার এই অঞ্চল পরিচালনার আর কোনও অধিকার থাকবে না এবং এখন থেকে দক্ষিণ পশ্চিম আফ্রিকা জাতিসংঘেরই প্রত্যক্ষ দায়িত্বের অধীনে আসবে (রেজোলিউশন ২১৪৫ XXI অফ ২৭ অক্টোবর ১৯৬৬)।
স্বাধীনতার পর থেকে নামিবিয়া সফলভাবে সাদা সংখ্যালঘু বর্ণবাদী শাসন থেকে গণতান্ত্রিক সমাজে রূপান্তর সম্পন্ন করেছিল। স্থানীয়, আঞ্চলিক এবং জাতীয় নির্বাচন নিয়মিতভাবে অনুষ্ঠিত হয়ে বহুদলীয় গণতন্ত্র চালু হয় এবং তা বজায় রাখা হয়। বেশ কয়েকটি নিবন্ধিকৃত রাজনৈতিক দল জাতীয় পরিষদে সক্রিয় রয়েছেন এবং প্রতিনিধিত্ব করছেন। যদিও এসডব্লিউএপিও পার্টি স্বাধীনতার পর থেকে প্রতিটি নির্বাচনে জয়ী হয়ে এসেছে। ২০০৫ সালে রাষ্ট্রপতি স্যাম নজুমার ১৫ বছরের শাসনের পর দায়িত্বভার তাঁর উত্তরসূরি হিসাবে হাইফিকেপুনিয়ে পোহাম্বা এর প্রতি হস্তান্তর প্রক্রিয়াটিও মসৃণভাবে চালিত হয়েছে। 
নামিবিয়ার সরকার জাতীয় পুনর্মিলনের নীতি প্রচার করে এবং মুক্তিযুদ্ধের সময় যাঁরা উভয় পক্ষে লড়াই করেছেন তাঁদের সবার জন্য সাধারণ ক্ষমা জারি করা হয়। অ্যাঙ্গোলার গৃহযুদ্ধের ফলে দেশের উত্তরাঞ্চলে বসবাসকারী নামিবিয়ানদের উপর সীমিত প্রভাব পড়েছিল। ১৯৯৮ সালে নামিবিয়া প্রতিরক্ষা বাহিনী (এনডিএফ) সেনাদের একটি দলকে দক্ষিণ আফ্রিকান উন্নয়ন সম্প্রদায় (এসএডিসি) বাহিনীর অংশ হিসাবে কঙ্গো গণতান্ত্রিক প্রজাতন্ত্র এ প্রেরণ করা হয়েছিল। ১৯৯৯ সালের আগস্টে উত্তর-পূর্ব কাপ্রিভি অঞ্চলে একটি বিচ্ছিন্নতাবাদী প্রচেষ্টা সফলভাবে দমন করা হয়েছিল।
পিঞ্চবেক (সংকর ধাতু)

পিঞ্চবেক (সংকর ধাতু) হল পিতলের একটি রূপ। তামা এবং দস্তার মিশ্রণে তৈরি হয় পিতল। পিঞ্চবেক সংকর ধাতুতে তামা এবং দস্তা এমন ভাবে মেশানো হয় যাতে এটি দেখতে সোনার মতো লাগে। এই সংকর ধাতুটি আঠারো শতকের গোড়ার দিকে লন্ডনের ঘড়ি নির্মাতা ক্রিস্টোফার পিঞ্চবেক আবিষ্কার করেছিলেন। সেই সময় কেবল ১৮ ক্যারেট মানের সোনার গয়না বিক্রি হতো, যা অনেক সাধারণ মানুষের নাগালের বাইরে ছিল। পিঞ্চবেকের বিকাশের ফলে সাধারণর মানুষেরা সোনার গহনার সাধ মেটাতে পিঞ্চবেক দিয়ে তৈরি গয়না কিনতেন। সেইসময় সাধারণ কোচগাড়িতে যেখানে চুরির সম্ভাবনা রয়েছে, সেখানে পিঞ্চবেকের গহনা ব্যবহার করা হত। ১৮শ শতকের তিরিশের দশক পর্যন্ত ক্রিস্টোফার পিঞ্চবেক এবং তার অনুগামীরা আসল পিঞ্চবেক তৈরি করেছিলেন। পরে অসাধু স্বর্ণকারেরা পিঞ্চবেককে সোনা হিসাবে বাজারে ছেড়ে দিয়েছিল। বছরের পর বছর ধরে পিঞ্চবেক সংকর ধাতুর তৈরি গয়না সস্তা নকল সোনার গয়না হিসাবে চলে আসছে। বর্তমানে স্বর্ণকারদের উপর নির্ভর করে, গয়নাটি আসল পিঞ্চবেক, নাকি ধাতুর উপর পিঞ্চবেকের প্রলেপ। সাধরণভাবে ধাতুর প্রলেপ দেওয়া বস্তুকে গিল্ট ধাতু বলে।
উনিশ শতকের দ্বিতীয়ার্ধে পিঞ্চবেকের ব্যবহার একেবারেই কমে যায়। এর পরিবর্তে কম ক্যারেটযুক্ত সোনার চল বাড়ে। ১৮৫৪ সালে কম ক্যারেটযুক্ত সোনার গয়নাকে বৈধতা দেওয়া হয়েছিল।
পিঞ্চবেক সংকর ধাতুতে সাধারণত শতকরা ৮৯ ভাগ তামা এবং শতকরা ১১ ভাগ দস্তা থাকে অথবা শতকরা ৯৩ ভাগ তামা এবং শতকরা ৭ ভাগ দস্তা দেখা যায়।
মদিনাতুল উলুম বাগবাড়ি

মদিনাতুল উলুম নাজিবিয়া বাগবাড়ি আলিয়া মাদ্রাসা () বা মদিনাতুল উলুম বাগবাড়ি (দারুল উলুম বাগবাড়ি নামেও পরিচিত) হল ভারতের আসামে অবস্থিত একটি মাদ্রাসা। এটি দক্ষিণ আসাম-বৃহত্তর সিলেট অঞ্চলের প্রাচীনতম ইসলামী শিক্ষাপ্রতিষ্ঠান।
এটি ১৮৭৩ সালে প্রখ্যাত ইসলামী পণ্ডিত নাজিব আলী চৌধুরী প্রতিষ্ঠা করেন। বলা হয়ে থাকে যে, মক্কায় অবস্থানকালে নাজিব আলী চৌধুরী নবি মুহাম্মদকে স্বপ্নে দেখেন। তিনি তাকে তার মাতৃভূমিতে ফিরে যেতে এবং ধর্মীয় শিক্ষা ছড়িয়ে দিতে নির্দেশ দেন। মাদ্রাসাটি করিমগঞ্জের কাছে বাগবাড়ি গ্রামে তার নিজের বাড়িতে প্রতিষ্ঠিত হয় এবং আনুষ্ঠানিকভাবে তার সম্মানে নামকরণ করা হয়। এটি প্রায় এক শতাব্দী ধরে এই অবস্থানে ছিল, ১৯৬৯ সালে তৎকালীন মুহতামিম (প্রিন্সিপাল) মাওলানা আসহাব উদ্দিনের আমলে বর্তমান স্থানে স্থানান্তরিত হয়।
বিখ্যাত দারুল উলুম দেওবন্দের আদলে মাদ্রাসাটি প্রতিষ্ঠিত হয়। মদিনাতুল উলুম বাগবাড়ি ছিল এই অঞ্চলের প্রথম মাদ্রাসা, যা পূর্বে বিদ্যমান অনানুষ্ঠানিক প্রতিষ্ঠান থেকে ব্যতিক্রমধর্মী শিক্ষাধারা চালু করে। এটি প্রাথমিকভাবে "শরহে জামি" পর্যন্ত হয়। ১৯৯২ সালে এটি "দাওরায়ে হাদিস" (সমমান মাস্টার্স) পর্যন্ত উন্নীত হয়। 
মদিনাতুল উলুম বাগবাড়ি আরবি ভাষার পণ্ডিত তৈরির জন্য বিখ্যাত।
রেডমি নোট ৯

রেডমি নোট ৯ হ'ল অ্যান্ড্রয়েড ভিত্তিক স্মার্টফোনগুলোর একটি সিরিজ। রেডমি নোট সিরিজের অংশ হিসাবে রেডমি, শাওমি ইনক -এর একটি সাব-ব্রান্ড। নোট ৯ সিরিজের ফোনগুলোর মধ্যে নোট ৯ প্রো ম্যাক্স এবং নোট ৯ প্রো এর ঘোষণা ২০২০ সালের মার্চে হয়েছিল। নোট ৯ এস এর ঘোষণা ২০২০ সালের ২৩ মার্চ হয়েছিল, নোট ৯ এবং নোট ৯ প্রো (গ্লোবাল) এর ঘোষণা ২০২০ এর এপ্রিলে হয়েছিল, ১০এক্স ৪জির ঘোষণা মে ২০২-এ করা হয়েছিল, এবং পোকো এম ২ প্রো এর ঘোষণা ২০২০ সালের ৭ জুলাই হয়েছিল।
মডেলগুলোর মধ্যে শুধুমাত্র ১০এক্স ৪জি অক্টা-কোর মিডিয়াটেক হেলিও জি ৮৫ চিপসেট ব্যবহার করে যার মধ্যে ২.২ গিগাহার্জ কর্টেক্স-এ ৭৫ কোর, ১.১৮৬ গিগাহার্জ কর্টেক্স-এ ৫৫ কোর, এবং একটি ১ জিএইচজেড মালি-জি ৫ এমসি ২ জিপিইউ রয়েছে উল্লেখ্য যে এটি মিডিয়াটেক হেলিও জি ৮০ এর একটি ছোট সংস্করণ। মিডিয়াটেক হেলিও জি ৮০ তে জিপিইউ ৯৫০ মেগাহার্টজ এবং মিডিয়াটেক হেলিও জি ৮৫ তে ১ গিগাহার্টজ জিপিইউ এটাই হলো পার্থক্য।
সিরিজের বাকি মডেলগুলোতে অক্টা-কোর কোয়ালকম স্ন্যাপড্রাগন ৭২০ জি ব্যবহার করা হয়েছে যার মধ্যে রয়েছে ২.৩ গিগাহার্টজ ক্রিয়ো ৪৬৫ গোল্ড কোর, ১.৮ ডলার জিএইচজেড ক্রিয়ো ৪৬৫ সিলভার কোর এবং একটি অ্যাড্রেনো জি৬১৮ পিইউ।
২০২১-এ মৃত্যু

২০২১-এ মৃত্যু নিবন্ধটিতে ২০২১ সালে মৃত্যুবরণ করছেন এমন উল্লেখযোগ্য ব্যক্তিদের একটি তালিকা। নিবন্ধটিতে মাসের নামের অনুচ্ছেদে তারিখ আকারে উল্লেখযোগ্য মৃত্যু লিপিবদ্ধ করা হয়েছে।
উইলিয়াম সমারভিল

উইলিয়াম এডগার রিচার্ড সমারভিল (; জন্ম: ৯ আগস্ট, ১৯৮৪) ওয়েলিংটনের ওয়াডসটাউন এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ২০১০-এর দশকের শেষদিক থেকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করছেন। ডিসেম্বর, ২০১৮ সালে নিউজিল্যান্ডের পক্ষে আন্তর্জাতিক ক্রিকেটে অভিষেক ঘটে।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওতাগো এবং অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন উইলিয়াম সমারভিল। দলে তিনি মূলতঃ ডানহাতি অফ ব্রেক বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।
ওয়েলিংটনেরর শহরতলী এলাকা ওয়াডসটাউনে উইলিয়াম সমারভিলের জন্ম। নয় বছর বয়সে নিউজিল্যান্ড থেকে তার পরিবার অস্ট্রেলিয়ার সিডনিতে বসবাস করতে থাকে ও সেখানেই তিনি তার শৈশবকাল অতিবাহিত করেন। সিডনির পূর্বাঞ্চলীয় শহরতলীতে অবস্থিত ক্রানব্রুক স্কুলে অধ্যয়ন করেন। এরপর, ওতাগো বিশ্ববিদ্যালয়ে পড়াশোনার উদ্দেশ্যে নিউজিল্যান্ডে চলে আসেন।
পড়াশুনো শেষে সিডনিতে ফিরে আসেন ও চার্টার্ড অ্যাকাউন্টেন্ট হিসেবে কাজ করতে থাকেন। এ সময়ে বিশ্ববিদ্যালয় দলের পক্ষে খেলতেন তিনি।
২০০৫ সাল থেকে উইলিয়াম সমারভিলের প্রথম-শ্রেণীর খেলোয়াড়ী জীবন চলমান রয়েছে। ডানহাতি ব্যাটসম্যান ও অফ স্পিন বোলার হিসেবে মার্চ, ২০০৫ সালে ওতাগোর সদস্যরূপে ওয়েলিংটনের বিপক্ষে এবং মার্চ, ২০০৬ সালে ক্যান্টারবারি ও নর্দার্ন ডিস্ট্রিক্টসের বিপক্ষে তিনটি খেলায় অংশ নেন। এছাড়াও, ২০০৫-০৬ মৌসুমে নিউজিল্যান্ড একাডেমির সদস্যরূপে কয়েকটি খেলায় অংশ নিয়েছিলেন।
২০১৩-১৪ মৌসুমে নিউ সাউথ ওয়েলসের পক্ষে খেলতে শুরু করেন। ২ জানুয়ারি, ২০১৬ তারিখে বিগ ব্যাশ লীগে সিডনি সিক্সার্সের সদস্যরূপে পার্থ স্কর্চার্সের বিপক্ষে টুয়েন্টি২০ ক্রিকেটে অভিষেক ঘটে তার।
নভেম্বর, ২০১৬ সালে শেফিল্ড শিল্ডের খেলায় নিউ সাউথ ওয়েলসের পক্ষে দূর্দান্ত ক্রীড়াশৈলী প্রদর্শন করেন। ওয়েস্টার্ন অস্ট্রেলিয়ার বিপক্ষে ৪/৬১ ও ৫/৬৫ নিয়ে দলকে তিন উইকেটের জয় এনে দেন। খেলায় তিনি প্লেয়ার অব দ্য ম্যাচের পুরস্কার লাভ করেছিলেন। ঐ মৌসুমে শেফিল্ড শীল্ডের অন্যতম শীর্ষস্থানীয় বোলারের মর্যাদা প্রাপ্ত হন। ২৩.১৪ গড়ে ৩৫ উইকেট দখল করেন। তন্মধ্যে, কুইন্সল্যান্ডের বিপক্ষে খেলার প্রথম ইনিংসে ৮/১৩৬ বোলিং পরিসংখ্যান গড়েছিলেন। ১৫ অক্টোবর, ২০১৭ তারিখে সিডনিতে অনুষ্ঠিত জেএলটি ওয়ান-ডে কাপে নিউ সাউথ ওয়েলসের পক্ষে লিস্ট এ ক্রিকেটে অভিষেক হয় তার।
জুন, ২০১৮ সালে অকল্যান্ড কর্তৃপক্ষ তাকে ২০১৮-১৯ মৌসুমের জন্যে চুক্তিতে নিয়ে আসে। সেপ্টেম্বর, ২০১৮ সালে অকল্যান্ড এইসেসের পক্ষে আবুধাবি টি২০ ট্রফি খেলার উদ্দেশ্যে দলে রাখে। জুন, ২০২০ সালে অকল্যান্ড কর্তৃপক্ষ তাকে ২০২০-২১ মৌসুমের ঘরোয়া ক্রিকেট খেলার জন্যে চুক্তিতে নিয়ে আসার প্রস্তাবনা প্রদান করে।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন উইলিয়াম সমারভিল। ৩ ডিসেম্বর, ২০১৮ তারিখে আবুধাবিতে পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩ জুন, ২০২০ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।
নভেম্বর, ২০১৮ সালে সংযুক্ত আরব আমিরাতে পাকিস্তানের বিপক্ষে টেস্ট খেলার উদ্দেশ্যে তাকে নিউজিল্যান্ড দলের সদস্য করা হয়। তিনি আঘাতপ্রাপ্ত টড অ্যাশলে’র স্থলাভিষিক্ত হন। ৩ ডিসেম্বর, ২০১৮ তারিখে আবুধাবিতে অনুষ্ঠিত সিরিজের তৃতীয় টেস্টে তার অভিষেক ঘটে। খেলায় তিনি ৪/৭৫ ও ৩/৫২ নিয়ে দলের ১২৩ রানে বিজয়ে প্রভূতঃ ভূমিকা রাখেন।
অ্যাডাম ডি’অ্যাঞ্জেলো

অ্যাডাম ডি'অ্যাঞ্জেলো (জন্ম ১৯৮৪) একজন মার্কিন ইন্টারনেট উদ্যোক্তা। তিনি মূলত মাউন্টেন ভিউ, ক্যালিফোর্নিয়া ভিত্তিক প্রতিষ্ঠান কোরা এর সহ-প্রতিষ্ঠাতা ও প্রধান নির্বাহী কর্মকর্তা হিসেবে সুপরিচিত। এর আগে তিনি সামাজিক গণযোগাযোগ ভিত্তিমঞ্চ ফেসবুক-এর প্রধান প্রযুক্তি কর্মকর্তা ছিলেন।
২০০৯ সালের জুনে, তিনি কোরা নামক প্রশ্নোত্তর প্ল্যাটফর্মটি শুরু করেন।
গৌরীপুর থানা

গৌরীপুর থানা বাংলাদেশের ময়মনসিংহ জেলার অন্তর্গত গৌরীপুর উপজেলার একটি থানা।
১৯৮১ সালের ১৮ ফেব্রুয়ারি ঈশ্বরগঞ্জ উপজেলার ৯টি ইউনিয়ন নিয়ে গৌরীপুর থানা প্রতিষ্ঠিত হয়।
গৌরীপুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম গৌরীপুর থানার আওতাধীন।
সাইফুল অপেক

মোহাম্মদ সাইফুল আজম বিন মোহাম্মদ ইউসুফ (জন্ম: ১২ ই মে ১৯৬৯), যিনি মঞ্চে সাইফুল অপেক দ্বারা বেশি পরিচিত একজন মালয়েশিয়া অভিনেতা এবং কৌতুক অভিনেতা।
সাইফুল আজম ১২ মে ১৯৬৯ সালে গোম্বাক, সেলাঙ্গরে জন্মগ্রহণ করেন। কিন্তু তাঁর জন্ম নিবন্ধন সনদপত্রে জন্ম নিবন্ধিত হয়েছে ১৫ আগস্ট ১৯৬৯ সালে। এর কারণ হলো ১৩ই মে ১৯৬৯ সালে মালয়শিয়ার জাতিগত দাঙ্গায় একটি অনাকাঙ্ক্ষিত অবস্থা সৃষ্টির কারণে তাঁকে অন্য আরেকটি পরিবারের কাছে দত্তক দেওয়ার প্রয়োজন পড়ে, দত্তক নেওয়ার পরই তাঁর জন্ম নিবন্ধন কার্যক্রম সমাপ্ত হয়। ২১ বছর বয়সে মায়ের মৃত্যুর আগ পর্যন্ত সাইফুল, জাহিদুন বিনতি হাজি সাহিন এবং তাঁর মায়ের দ্বিতীয় স্বামী হাজি মোহাম্মদ জাফর আলির কাছেই বড় হয়েছেন। মায়ের মৃত্যুর দিন কপালে চুমু দিতে গিয়ে বাঁধার সম্মুখিন হয়ে জানতে পারেন তিনি দত্তক সন্তান।
১৯৯৪ সালে টিভি৩-এ প্রচারিত "সিনারান পাস্পোর্ট কেগেমিলাঙ্গানের" প্রথম সিজনের মাধ্যমে সাইফুল আজমের প্রতিভা আবিষ্কৃত হয়। তিনি মঞ্চ নাম সাইফুল আপেক গ্রহণ করেন যখন তিনি ফৌজিয়া আহমেদ দাউদের সাথে চ্যানেলের জনপ্রিয় বিনোদন অনুষ্ঠান "মেলোডি" উপস্থাপক হয়ে ওঠেন। "আপেক" শব্দটি একজন বৃদ্ধের জন্য মালয়েশিয়ান চীনা ভাষা: তিনি প্রায়ই চীনা পোশাক পরে নিজের একটি ব্যঙ্গচিত্র বাজায় এবং ভারী চীনা উচ্চারণ মালে ভাষায় কথা বলে। সাইফুল পরবর্তীতে ১৯৯৮ থেকে ২০০২ সাল পর্যন্ত স্কেচ কমেডি ট্রুপ সেনারিওতে যোগ দেবেন।
তিনি তার প্রযোজনা প্রতিষ্ঠান গিটু-গিটু প্রোডাকশনের মালিক এবং ২০০৩ সালে আনুগেরা বিনতাং জনপ্রিয় বেরিতা হারিয়ান-এর সবচেয়ে জনপ্রিয় তারকা হিসেবে মনোনীত হন।
তিনি ১৯৯৪ সালের ১১ জুন রোজিনা আবু হাসানকে বিয়ে করেন এবং মোহাম্মদ রিয়াদ আসলাম ও মোহাম্মদ রাদজিন আইমান নামে দুই পুত্র সন্তানের বিয়ে দেন।
হিলটন ঢাকা

হিলটন ঢাকা হলো ঢাকার গুলশান এভিনিউ এ অবস্থিত হিলটন ব্র্যান্ড হোটেল। ভবনটি নির্মিত রয়েছে এবং ২০২৫ সালের মধ্যে হোটেলটি উন্মুক্ত হবে বলে আশা করা হচ্ছে। ১৫২ মিটার উচ্চতায় এটি ঢাকার দ্বিতীয় সুউচ্চ ভবন। ভবনটি ৩৭ তলা উচু এবং এর ভূগর্ভস্থ ৫ তলা বেসমেন্ট রয়েছে।
বিমল কুমার ঘোষ

বিমল কুমার ঘোষ ছিলেন একজন ভারতীয় বাঙালি রাজনীতিবিদ। তিনি পশ্চিমবঙ্গের ব্যারাকপুর থেকে প্রজা সোশ্যালিস্ট পার্টির সদস্য হিসাবে ভারতের সংসদের নিম্নকক্ষ লোকসভায় সদস্য নির্বাচিত হয়েছিলেন।
রামানন্দ দাস

রামানন্দ দাস ছিলেন একজন ভারতীয় বাঙালি রাজনীতিবিদ। তিনি পশ্চিমবঙ্গের ব্যারাকপুর থেকে ভারতীয় জাতীয় কংগ্রেসের সদস্য হিসাবে ভারতের সংসদের নিম্নকক্ষ লোকসভায় সদস্য নির্বাচিত হয়েছিলেন। তিনি একজন সমাজকর্মী এবং শ্রমিকসঙ্ঘের (ট্রেড ইউনিয়ন) নেতা ছিলেন। তিনি ১৯৪৮ সালে সান ফ্রান্সিসকো এবং ১৯৫১ সালে জেনেভাতে আইএলও সম্মেলনে ভারতের প্রতিনিধিত্ব করেছিলেন।
কোতোয়ালী থানা, ময়মনসিংহ

কোতোয়ালী থানা বাংলাদেশের ময়মনসিংহ জেলার অন্তর্গত ময়মনসিংহ সদর উপজেলার একটি থানা।
১৭৮৭ সালের ১ মে ময়মনসিংহ কোতোয়ালী থানা প্রতিষ্ঠিত হয়।
ময়মনসিংহ সিটি কর্পোরেশন এবং ময়মনসিংহ সদর উপজেলার ১৩টি ইউনিয়নের প্রশাসনিক কার্যক্রম কোতোয়ালী থানার আওতাধীন।
দীর্ঘ অভিযাত্রা (রকেট পরিবার)

দীর্ঘ অভিযাত্রা রকেট পরিবার বা ছাংচেং রকেট পরিবার চীনের জাতীয় মহাকাশ প্রশাসন কর্তৃক পরিচালিত খরচযোগ্য উৎক্ষেপণ ব্যবস্থায় ব্যবহৃত কিছু রকেটের একটি পরিবার। চীনের উৎক্ষপক যান প্রযুক্তি গবেষণা প্রতিষ্ঠান (China Academy of Launch Vehicle Technology, সংক্ষেপে CAST) এই রকেটগুলির নকশাকরণ ও নির্মাণের কাজে নিয়োজিত। রপ্তানির সময় ইংরেজিতে এই রকেটগুলিকে সংক্ষেপে LM- দিয়ে নির্দেশ করা হয়। তবে চীনের অভ্যন্তরে এগুলিকে CZ- আদ্যক্ষর দিয়ে নির্দেশ করা হয়, কেননা এগুলির চীনা নাম হল "ছাং চেং" (ফিনিন "Chang Zheng", ), যার অর্থ "দীর্ঘ অভিযাত্রা"। এই রকেটগুলিকে গণচীনের ইতিহাসের দীর্ঘ অভিযাত্রা ঘটনাটির নামে নামকরণ করা হয়েছে।
চীন ১৯৭০ সালের ২৪শে এপ্রিল তারিখে দীর্ঘ অভিযাত্রা ১ রকেট ব্যবহার করে তার প্রথম কৃত্রিম উপগ্রহটিকে (তুং ফাং হুং ই, "প্রাচ্য এখন লাল ১") নিম্ন ভূ-কক্ষপথে উৎক্ষেপ করে। এর ফলে দেশটি স্বনির্ভর উৎক্ষেপণ ক্ষমতাবিশিষ্ট ৫ম রাষ্ট্রে পরিণত হয়। প্রাথমিক উৎক্ষেপণগুলির সাফল্য ছিল অনিয়মিত; এগুলিকে চীনা উপগ্রহ উৎক্ষেপণের কাজে ব্যবহার করা হয়। দীর্ঘ অভিযাত্রা ১ রকেটগুলিকে শীঘ্রই দীর্ঘ অভিযাত্রা ২ পরিবারের রকেটগুলি দ্বারা প্রতিস্থাপন করা হয়।
কোবলেনৎস

কোবলেনৎস () হচ্ছে জার্মানির রাইনলান্ড-ফালৎস রাজ্যের অন্যতম একটি শহর যা রাইন ও মোজেল নদীর উপকণ্ঠে অবস্থিত। জনসংখ্যার ভিত্তিতে এটি এই রাজ্যের তৃতীয় বৃহত্তম শহর।
খ্রিস্টপূর্ব অষ্টম শতকে রোমান সমরনায়ক দ্রুসাসের নির্দেশে একটি সামরিক ঘাঁটি হিসেবে কোবলেৎস শহরের গোড়াপত্তন হয়। এর নামটি লাতিন ভাষার আদ কনফ্লুয়েন্তেস থেকে উদ্ভূত যার অনুবাদ করলে দাড়ায় মিলনস্থলে। কোবলেনৎস শহরের দুই নদীর এই মিলনস্থল বর্তমানে ডয়েচেস এক বা জার্মান মিলনস্থল নামে পরিচিত। জার্মানির একীকরণের নিদর্শন হিসেবে সেখানে জার্মান সম্রাট প্রথম ভিলহেলমের একটি অশ্বারোহী ভাস্কর্য স্থাপন করা হয়েছে। ১৯৯২ সালে শহরটি তার ২০০০ বর্ষপূর্তি উদ্‌যাপন করে।
রাইনলান্ড-ফালৎসের ১ম ও ২য় বৃহত্তম শহর মাইনৎস ও লুডভিগসহাফেন শহরের পরেই কোবলেনৎসের অবস্থান। ২০১৫ সালের হিসাব অনুযায়ী এই শহরের জনসংখ্যা প্রায় ১,১২,০০০। উঁচু পাহাড়ি অঞ্চল বেষ্টিত এলাকার মধ্যে একটি সরু প্লাবনভূমিতে কোবলেনৎসের অবস্থান। এই পাহাড়ি অঞ্চলের কিছু স্থান পর্বতময় উচ্চতা সংবলিত যা একই সাথে এক্সপ্রেস রেল ও জার্মান হাইওয়ে নেটওয়ার্কের অংশ। অঞ্চলগতভাবে এটি জার্মানির জনবহুল রাইনলান্ড অঞ্চলের একটি অংশ।
নিউপোর্ট, রোড আইল্যান্ড

নিউপোর্ট মার্কিন যুক্তরাষ্ট্রের রোড আইল্যান্ড অঙ্গরাজ্যের আকুইডনেক দ্বীপের একটি সমুদ্রতীরবর্তী শহর। ন্যারানগানসেট উপসাগরের তীরে এটি অবস্থিত। শহরটি রোড আইল্যান্ডের রাজধানী প্রভিডেন্সের ৩৩ মাইল দক্ষিণ-পূর্বে, ম্যাসাচুসেটস অঙ্গরাজ্যের ফল রিভার শহরের ২০ মাইল দক্ষিণে, বস্টনের ৭৪ মাইল দক্ষিণে ও নিউ ইয়র্ক সিটির ১৮০ মাইল উত্তর-পূর্বে অবস্থিত। নিউ ইংল্যান্ড অঞ্চলে গ্রীষ্মকালীন অবকাশযাপন, ঐতিহাসিক প্রাসাদোপম ভবন ও সমুদ্রযাত্রার সমৃদ্ধ ইতিহাসের জন্য নিউপোর্ট বিখ্যাত। টেনিস ও গলফ খেলার প্রথম মার্কিন উন্মুক্ত টুর্নামেন্ট এখানেই আয়োজিত হয়। ১৯৩০ থেকে ১৯৮৩ পর্যন্ত আমেরিকাস কাপ ক্রীড়া প্রতিযোগিতা এখানেই আয়োজিত হয়। এখানে সালভে রেজিনা বিশ্ববিদ্যালয় ও নিউপোর্ট নৌ স্টেশন অবস্থিত। নিউপোর্ট নৌ স্টেশনে মার্কিন নৌযুদ্ধ কলেজ ও সমুদ্রের নিচে যুদ্ধ প্রশিক্ষণ কেন্দ্র রয়েছে। নিউপোর্ট অষ্টাদশ শতাব্দীর অন্যতম বন্দরনগরী ছিল। ঔপনিবেশিক যুগের অনেক ভবন এখানেই অবস্থিত।
নিউপোর্ট শহর নিউপোর্ট কাউন্টির কাউন্টি আসন। আদালত প্রশাসন ও সীমানা সংশোধন ব্যতীত এর কোনো কার্যক্রম নেই। রাষ্ট্রপতি ডোয়াইট ডি. আইজেনহাওয়ার ও জন এফ কেনেডি রাষ্ট্রপতি থাকাকালীন এখানে যুক্তরাষ্ট্রের রাষ্ট্রপতির গ্রীষ্মকালীন আবাস ছিল। ২০১০ সালে এর জনসংখ্যা ছিল ২৪,৬৭২।
১৬৩৯ সালে আকুইডনেক দ্বীপে নিউপোর্ট শহরটি প্রতিষ্ঠিত হয়। তখন একেই "রোড আইল্যান্ড" বলা হতো। আটজন ব্যক্তি নিউপোর্ট প্রতিষ্ঠা করেন। এরা হলেন- নিকোলাস ইস্টন, উইলিয়াম কোডিংটন, জন ক্লার্ক, জন কুগেশ্যাল, উইলিয়াম ব্রেন্টন, জেরেমি ক্লার্ক, টমাস হ্যাজার্ড 
ও হেনরি বুল। অ্যান হাচিনসন ও তার অনুগামীরা পোর্টসমাউথে বসতি স্থাপন করেছিলেন। প্রতিষ্ঠাতাদের মধ্যে কেউ কেউ ঐ বসতি স্থাপনকারীদের মধ্যে একজন ছিলেন।
নিউপোর্ট রোড আইল্যান্ড অ্যান্ড প্রভিডেন্স প্ল্যান্টেশন উপনিবেশের চারটি আদি বসতির মধ্যে বৃহত্তম বসতি হিসেবে আবির্ভূত হয়। নিউপোর্টের প্রথম অধিবাসীরা ব্যাপটিস্ট মতবাদে দীক্ষিত হন। ১৬৪০ সালে জন কার্ক এখানে রোড আইল্যান্ডের দ্বিতীয় ব্যাপটিস্ট উপাসনালয় প্রতিষ্ঠিত হয়।
স্পেন ও পর্তুগালে ক্যাথলিক চার্চের আগ্রাসন হতে বাঁচতে ১৬৫৮ সালে ইহুদিরা এখানে আগমন করে। জেসুয়াট ইসরায়েল নামে তারা যে উপাসনালয় প্রতিষ্ঠা করে, সেটি যুক্তরাষ্ট্রের দ্বিতীয় প্রাচীনতম ইহুদি উপাসনালয়। টোরো সিনাগগে এর সদস্যরা মিলিত হন। এটি যুক্তরাষ্ট্রের প্রাচীনতম সিনাগগ।
১৬৬৩ সালে প্রভিডেন্স ও রোড আইল্যান্ড উপনিবেশ রাজকীয় সনদ লাভ করে। বেনেডিক্ট আর্নল্ড নিউপোর্টে রোড আইল্যান্ডের প্রথম গভর্নর নির্বাচিত হন। ১৭৪১ সালে পুরাতন উপনিবেশ ভবনে রোড আইল্যান্ড সরকারের কার্যক্রম শুরু হয়। ১৯০৪ সালে প্রভিডেন্স শহরে প্রভিডেন্স ও রোড আইল্যান্ড বিধানসভার নির্মাণকাজ সম্পন্ন হলে সরকারের কার্যক্রম সেখানেই স্থানান্তরিত হয়।
অ্যালেনটাউন, পেনসিলভেনিয়া

অ্যালেনটাউন মার্কিন যুক্তরাষ্ট্রের পেন্সিলভেনিয়া অঙ্গরাজ্যের লেই কাউন্টির একটি শহর। এটি পেন্সিলভেনিয়ার তৃতীয় বৃহত্তম ও যুক্তরাষ্ট্রের ২৩৩-তম বৃহত্তম শহর। ২০১০ সালের আদমশুমারি অনুযায়ী অ্যালেনটাউনের জনসংখ্যা ১,১৮,০৩২। ২০১৯ সালের হিসাব অনুযায়ী এটি পেন্সিলভেনিয়ার সবচেয়ে দ্রুত বর্ধনশীল প্রধান শহর। ১৭৬২ সালে শহরটি প্রতিষ্ঠিত হয়।
লেহাই নদীর তীরে অ্যালেনটাউন শহরটি অবস্থিত। এটি সংলগ্ন বেথলেহেম ও ইস্টন অপেক্ষা বৃহত্তর। অ্যালেনটাউনের অবস্থান ফিলাডেলফিয়া শহরের ৫৫ মাইল উত্তর, উত্তর-পশ্চিমে, স্ক্র্যান্টন ও ওয়াইয়োমিং উপত্যকার ৭৫ মাইল দক্ষিণ-দক্ষিণপূর্বে, হ্যারিসবার্গের ৮০ মাইল পূর্ব-উত্তরপূর্বে এবং নিউ ইয়র্ক সিটির ৮৫ মাইল পশ্চিমে অবস্থিত।
২০১৬ সালের এপ্রিলে আরবান ল্যান্ড ইনস্টিটিউট অ্যালেনটাউনকে নগরের কেন্দ্রের পুনঃউন্নয়ন ও রূপান্তরের জন্য "জাতীয় সাফল্য" হিসেবে ঘোষণা দেয়। ২০১৯-এর এপ্রিল পর্যন্ত এখানে ১ বিলিয়ন ডলারের বিনিয়োগ হয়েছে। 
অ্যালেনটাউন শহর ও লেহাই কাউন্টি বর্তমানে যেখানে অবস্থিত, ১৭০০ শতকে সেখানে ওক গাছের অরণ্যানী ছিল। আদিবাসী আমেরিকানরা এ এলাকায় ট্রাউট মৎস্য ও হরিণ শিকার করত। ১৭৩৬ সালে ফিলাডেলফিয়ার উত্তরে একটি বৃহৎ এলাকার মালিকাকানা (বর্তমানে যেখানে অ্যালেনটাউন শহর গড়ে ওঠেছে) উইলিয়াম পেনের তিন ছেলে জন, টমাস ও রিচার্ড পেনকে ২৩ জন গোত্রপ্রধান বুঝিয়ে দেন। এর বদলে গোত্রপ্রধানরা জুতা, বাহুবন্ধনী (বকলস), টুপি, জামা, ছুরি, কাঁচি, চিরুনি, সুঁই, বিবর্ধক কাচ, রাম (পানীয়) ও ধূমপানের পাইপ লাভ করেন। 
টমাস পেন ১৭৩২ সালের ১৮ মে ৫,০০০ একর (২০ কিলোমিটার) ভূমির মালিকানা জোসেফ টার্নারকে প্রদান করেন। ১৭৩৫ সালের ১০ সেপ্টেম্বর উইলিয়াম অ্যালেন এই ভূমি ক্রয় করেন।
১৭৩৬ সালের ২৩ মে ভূমি নিরীক্ষা করা হয়। ১৭৫৩ সালে ডেভিড শুলৎজ ইস্টন থেকে রিডিং পর্যন্ত যে ভূমি নিরীক্ষা করেন, তার মানচিত্রে অ্যালেনের কাঠের বাড়ির অবস্থান প্রদর্শিত হয়েছে। অ্যালেন এখানে বিখ্যাত অতিথিদের অভ্যর্থনা জানাতেন। এদের মধ্যে রয়েছেন তার ভগ্নিপতি জেমস হ্যামিল্টন এবং পেন্সিলভেনিয়ার ঔপনিবেশিক যুগের গভর্নর জন পেন।
১৭৬২ সালে পেন্সিলভেনিয়া প্রদেশের তদানীন্তন প্রধান বিচারপতি, ফিলাডেলফিয়া শহরের প্রাক্তন মেয়র ও ধনী জাহাজ ব্যবসায়ী উইলিয়াম অ্যালেন নর্দাম্পটন নামে অ্যালেনটাউন শহরের গোড়াপত্তন করেন। সম্ভবত পেনদের সঙ্গে তার এক ধরনের প্রতিদ্বন্দ্বিতা সৃষ্টি হয়েছিল, যার কারণে তিনি নিজেই একটি শহর গড়ে তোলার সিদ্ধান্ত গ্রহণ করেন।
১৭৫২ সালে নর্দাম্পটন ও বার্কস কাউন্টি প্রতিষ্ঠিত হয়। এদের কাউন্টি আসন হয় যথাক্রমে ইস্টন ও রিডিং। অ্যালেন ইস্টন থেকে নর্দাম্পটন কাউন্টির কাউন্টি আসন স্থানান্তরিত করার চেষ্টা করলেও তার এ প্রচেষ্টা ব্যর্থ হয়।
সাজ্জাদ নোমানি

শায়খ খলিলুর রহমান সাজ্জাদ নোমানি (জন্ম: ১২ আগস্ট ১৯৫৫) () একজন ভারতীয় ইসলামি পণ্ডিত, অল ইন্ডিয়া মুসলিম পার্সোনাল ল বোর্ডের মুখপাত্র, শিক্ষাবিদ এবং বহু ইসলামী বইয়ের লেখক। তিনি নকশবন্দি তরিকার একজন পণ্ডিত, যা সুফিবাদের একটি প্রধান সুন্নি আধ্যাত্মিক তরিকা। বিএএমসিইএফ এবং ওমান মেশরামের সাথে তিনি ভারতের সংখ্যালঘুদের অধিকারের জন্য বিভিন্ন সক্রিয়তামূলক উদ্যোগ গ্রহণ করেছিলেন।
সাজ্জাদ নোমানি ১৯৫৫ সালে ভারতের লখনৌতে জন্মগ্রহণ করেন। তার পিতা মানজুর নোমানি একজন বিশিষ্ট ইসলামি পণ্ডিত, ধর্মতত্ত্ববিদ, সাংবাদিক, লেখক এবং সমাজকর্মী ছিলেন। তার দাদা সুফি মুহাম্মদ হুসাইন ছিলেন একজন ব্যবসায়ী এবং জমিদার।
সাজ্জাদ নোমানি তার নিজ শহরে দারুল উলুম নাদওয়াতুল উলামা এবং দারুল উলুম দেওবন্দ থেকে স্নাতক ডিগ্রী লাভ করেন। পরবর্তীতে তিনি মদিনা ইসলামি বিশ্ববিদ্যালয়ে অধ্যয়ন করেন এবং কুরআন অধ্যয়নে ডক্টরেট সম্পন্ন করেন।
সাজ্জাদ নোমানি একজন শায়খ, পণ্ডিত এবং নকশবন্দি তরিকার শিক্ষক, যা সুফিবাদের একটি প্রধান সুন্নি আধ্যাত্মিক তরিকা। তিনি জুলফিকার আহমদ নকশবন্দীর শিষ্য।
অল ইন্ডিয়া মুসলিম পার্সোনাল ল বোর্ড "দিন আউর দস্তুর বাঁচাও" (ধর্ম-সংরক্ষণ সংবিধান) নামক ধর্মীয় সংখ্যালঘুদের সাংবিধানিক অধিকার ও বিশ্বাস রক্ষার জন্য একটি আন্দোলন শুরু করে। এই প্রচারণার নেতৃত্বে ছিলেন নোমানি। তিনি সচেতনতা সৃষ্টির জন্য সারা দেশ ভ্রমণ করেন।
তিনি ভারতীয় তরুণদের সন্ত্রাসী সংগঠনের প্রতি আকৃষ্ট হওয়া থেকে বিরত রাখতে সরকার, আইন প্রয়োগকারী সংস্থা, ধর্মীয় পণ্ডিত এবং প্রচার মাধ্যমের সাথে ঐক্যবদ্ধ হওয়ার আহ্বান জানান।
তিনি বিএএমসিইএফ এবং খ্রিস্টান, শিখ ও লিঙ্গায়েতের (কর্ণাটক) মত উপজাতি সম্প্রদায়ের ধর্মীয় পণ্ডিতদের সাথে ইউনিফর্ম সিভিল কোডের বিরুদ্ধে প্রচারণা চালিয়েছিল।
অ্যাপল এ১১

অ্যাপল এ১১ বায়োনিক হলো অ্যাপল কর্তৃক নকশাকৃত এবং টিএসএমসি কর্তৃক নির্মিত একটি ৬৪-বিট এআরএম-ভিত্তিক সিস্টেম অন এ চিপ (SoC) যা ২০১৭ সালের ১২ সেপ্টেম্বর আইফোন ৮, আইফোন ৮ প্লাস এবং আইফোন এক্স এর উদ্বোধনির সময় উপস্থাপন করা হয়েছিল। অ্যাপল জানিয়েছে যে উচ্চ-পারফরম্যান্স কোর দুটি অ্যাপল এ১০ এর তুলনায় ২৫% দ্রুত এবং উচ্চ-দক্ষতার কোর চারটি এ১০ এর এমন দুটি কোরের চেয়ে ৭০% পর্যন্ত দ্রুততর। 
এ১১-তে একটি অ্যাপল-ডিজাইন করা ৬৪-বিট এআরএমভি ৮-এ ছয় কোরের সিপিইউ রয়েছে, যার মধ্যে মনসুন নামে পরিচিত ২.৩৯ গিগাহার্জের দুটি উচ্চ-পারফরম্যান্স কোর এবং মিস্ট্রাল নামের চারটি শক্তি-সাশ্রয়ী কোর রয়েছে। মনসুন কোরগুলি হলো ৭-প্রশস্ত ডিকোড আউট-অফ-অর্ডার সুপারস্কেলার ডিজাইন, যেখানে মিস্ট্রাল কোরগুলি ৯-প্রশস্ত ডিকোড আউট-অফ-অর্ডার সুপারস্কেলার ডিজাইন। মিস্ট্রাল কোরগুলি অ্যাপল এ৬ এর সুইফ্ট কোরগুলির উপর ভিত্তি করে তৈরি। এ১১ চিপে একটি নতুন দ্বিতীয় প্রজন্মের কর্মক্ষমতা নিয়ামক ব্যবহার করা হয়েছে, যা এ১১ চিপটিকে একসাথে ছয়টি কোর ব্যবহার করার অনুমতি দেয়, যা তার পূর্বসুরী এ১০ চিপে করা যায় না।
এছাড়াও এ১১ চিপে একটি অ্যাপল-ডিজাইন করা তিন কোরবিশিষ্ট গ্রাফিক্স প্রসেসিং ইউনিট (জিপিইউ) সংযুক্ত করা হয়েছে যা এ১০ এর চেয়ে ৩০% দ্রুত গ্রাফিক্স পারফরম্যান্স দিতে পারে। এ১১ চিপে এম১১ মোশন কোপ্রোসেসর এমবেড করা হয়েছে। এ১১ এর মধ্যে একটি নতুন ইমেজ প্রসেসর রপ্যেছে যা গণনামূলক আলোকচিত্রগ্রহণ ফাংশনগুলি সমর্থন করে যেমন আলোর অনুমান, প্রশস্ত রঙিন ক্যাপচার এবং উন্নত পিক্সেল প্রসেসিং।
এ১১ চিপটি ১০ ন্যানোমিটার ফিনএফইটি প্রক্রিয়া ব্যবহার করে টিএসএমসি কর্তৃক উৎপাদিত হয়েছে এবং ৮.৭.৬৬ মিমি আকারের ডাইয়ে ৪.৩ বিলিয়ন ট্রানজিস্টর রয়েছে যা এ১০ এর চেয়ে ৩০% ছোট। এটি প্যাকেজ অন প্যাকেজ (POP) পদ্ধতিতে আইফোন ৮-এ ২ গিগাবাইট LPDDR4X মেমরি এবং আইফোন ৮ প্লাস ও আইফোন এক্স-এ ৩ গিগাবাইটের LPDDR4X মেমরি রয়েছে।
দুর্গ জেলা

দুর্গ জেলা ভারতের ছত্তিসগড়ের একটি জেলা। জেলা সদর হ'ল দুর্গ। জেলাটির আয়তন ২,২৩৮ বর্গ কিলোমিটার। ২০১১ সালের হিসাবে এটি ছত্তিশগড়ের দ্বিতীয় জনবহুল জেলা (১৮টির মধ্যে),রায়পুর এর পরেই। 
জেলাটিতে দুটি গুরুত্বপূর্ণ ধর্মীয় স্থান রয়েছে। হিন্দুদের মন্দির, গঙ্গা মালিয়াত ঝালমালা, জৈনদের নাগপুরায় (দুর্গের নিকটবর্তী) উবাসাগগ্রহম পার্শ্ব তীর্থ, যা সমগ্র ভারত থেকে তীর্থযাত্রীদের আকর্ষণ করে। ল্যাংগুরভীর মন্দিরটি একমাত্র ও অদ্বিতীয় হিন্দু মন্দির, যা দুর্গে অবস্থিত ভারতের ল্যাংগুরভীর ভক্তদের উপাসনালয়।
ভিলাই শহরে ভিলাই ইস্পাত কারখানা রয়েছে। এখন দুর্গকে তিনটি প্রধান জেলা দুর্গ, বালোদ এবং বেমতারা নামে বিভক্ত করা হয়েছে।
নিম্নলিখিত জেলাগুলি ঘিরে দুর্গ:
১. বেমেতারা উত্তরে
২. বালোদ দক্ষিণে
৩. রায়পুর পূর্বে।
৪. ধমতারি দক্ষিণ পূর্ব দিকে
৫. রাজনন্দগাঁও পশ্চিমে
স্থানীয় সংস্থা:
২০১১ সালের আদমশুমারি অনুযায়ী দুর্গ জেলার জনসংখ্যা ৩,৩৪৩,৮৭২, উরুগুয়ের জনসংখ্যার মোটামুটি সমান বা মার্কিন যুক্তরাষ্ট্রের অঙ্গরাজ্য কানেটিকাটের সমান। এটিকে ভারতের ৬৪০ টি স্থানের মধ্যে ১০০ তম। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১-২০১১-এর দশকে ছিল ১৮.৯৫%। দুর্গ জেলায় প্রতি এক হাজার পুরুষের বিপরীতে ৯৮৮ জনমহিলা এবং সাক্ষরতার হার ৭৯.৬৯%।
আবু যোহা নূর আহমদ

আবু যোহা নূর আহমদ (১৯০৭-১৯৭৩) বাংলাদেশী কবি ও শিশু সাহিত্যিক। শিশু সাহিত্যে বিশেষ অবদানের জন্য তিনি ১৯৬৬সালে বাংলা একাডেমি পুরস্কার লাভ করেন।
আবু যোহা নূর আহমদ ফেনীতে জন্মগ্রহণ করেন।
শওকর জনকী

শওকর জনকী ভারতের তামিল চলচ্চিত্র জগতের একজন অভিনেত্রী ছিলেন। ১৯৪৯ সালে তেলুগু ভাষার চলচ্চিত্রের মাধ্যমে শওকরের চলচ্চিত্র কর্মজীবন শুরু হয়; চলচ্চিত্রটি ১৯৫০ সালে মুক্তি পেয়েছিলো, এরপর থেকে শওকর তামিল চলচ্চিত্র জগতে নিয়মিত হন। যদিও কন্নড়, মালয়ালম ভাষার চলচ্চিত্রেও তিনি কাজ করা শুরু করে দিয়েছিলেন। 'শাভুকার' ছিলো তার অভিনীত প্রথম চলচ্চিত্র এবং এটি ছিলো তেলুগু ভাষার। 
তিনি ১৯৮৪ সালে ফিল্মফেয়ার দক্ষিণ আজীবন সম্মাননা পুরস্কার লাভ করেন।
পৃষ্ঠীয় লোব

আর্থ্রোপড-এর পৃষ্ঠীয় লোব অপটিক লোব (ভিজ্যুয়াল সেন্টার) এবং অ্যান্টেনাল লোব (ঘ্রাণ কেন্দ্র) এর বিপরীতে "অ্যান্টেনাল মেকানোসেনসরি কেন্দ্র" হিসাবেও পরিচিত। অ্যান্টেনাল লোবের সাথে একসাথে এটি আর্থ্রোপড এর "মিডব্রাইন" বা ডিউটোস্রেব্রাম তৈরি করে।
ম্যাগনালিয়াম

ম্যাগনালিয়াম বা ম্যাগনেলিয়াম হলো অ্যালুমিনিয়ামের একটি সংকর ধাতু। এতে শতকরা ৫ ভাগ ম্যাগনেসিয়াম এবং শতকরা ৯৫ ভাগ অ্যালুমিনিয়াম থাকে।
খাঁটি অ্যালুমিনিয়ামের তুলনায় স্বল্প পরিমাণে ম্যাগনেসিয়াম মিশ্রিত (প্রায় শতকরা পাঁচ ভাগ) অ্যালুমিনিয়ামের সংকরগুলি বেশি শক্তিশালী, বেশি ক্ষয়রোধের ক্ষমতা এবং কম ঘনত্বযুক্ত হয়। এই ধরনের সংকর ধাতুগুলি খাঁটি অ্যালুমিনিয়ামের চেয়ে বেশি কার্যকর। এতে বেশি কাজ করা যায় এবং সহজই জোড়া লাগানো যায়। তবে ম্যাগনেসিয়ামের পরিমাণ বেশি হলে (শতকরা ৫০ ভাগের কাছাকাছি) হলে সংকর ধাতুটি ভঙ্গুর হয় এবং অ্যালুমিনিয়ামের চেয়ে রাসায়নিক ক্ষয় বেশি হয়।
যদিও খাঁটি অ্যালুমিনিয়ামের তুলনায় কম পরিমাণে ম্যাগনেসিয়ামযুক্ত সংকরগুলি বেশি দামী তবুও এগুলি অ্যালুমিনিয়ামের চেয়ে বেশি শক্তিশালী, কম ঘনত্বযুক্ত এবং বেশি কাজ করার ক্ষমতা থাকায় বিমান এবং অটোমোবাইল যন্ত্রাংশ শিল্পে এগুলির ব্যবহারের দেখা যায়। শতকরা ৫০ ভাগের কাছাকাছি ম্যাগনেসিয়ামযুক্ত সংকরগুলি ভঙ্গুর এবং সহজেই রাসায়নিক ক্ষয় হয় বলে বেশিরভাগ ইঞ্জিনিয়ারিং ক্ষেত্রে এগুলি ব্যবহার করা যায় না। তবে এই সংকরগুলিকে গুঁড়ো করলে এটি দাহ্য হয়। এগুলি খাঁটি ম্যাগনেসিয়ামের চেয়ে রাসায়নিক ক্ষয় প্রতিরোধী এবং খাঁটি অ্যালুমিনিয়ামের চেয়ে বেশি সক্রিয়। তাই তাপ এবং অগ্নিকণা তৈরি করতে ধাতব জ্বালানী হিসাবে আতসবাজি শিল্পে ব্যবহৃত হয়। উচ্চ সক্রিয়তার কারণে ম্যাগনালিয়াম তুলনামূলকভাবে গরম অবস্থায় পোড়ে এবং উজ্জ্বল হলুদাভ সাদা রঙের অগ্নিকণা তৈরি করে। ম্যাগনালিয়াম পাউডার নিজে থেকে জ্বললে চড়চড় শব্দের সাথেও জ্বলতে থাকে। ম্যাগনালিয়ামের মধ্যে ম্যাগনেসিয়ামের সক্রিয়তা এবং অ্যালুমিনিয়ামের স্থায়িত্বের একটি ভাল সমঝোতা করা হয়েছে। এটিকে সহজেই হাতুড়ি দিয়ে ভাঙ্গা যায়। এমনকি একটি কফি পেষকযন্ত্রে ব্যবহারযোগ্য গুঁড়োতে পরিণত করা যায়। ম্যাগনালিয়ামকে বল মিল যন্ত্রের সাহায্যে কয়েক ঘণ্টায় মিহি গুঁড়োতে পরিণত করা যায়, অন্যদিকে অ্যালুমিনিয়ামকে মিহি গুঁড়োতে পরিণত করতে কয়েক দিন সময় লাগে।
ড. এম এ ওয়াজেদ মিয়া কৃষি বিশ্ববিদ্যালয়

ড. এম এ ওয়াজেদ মিয়া কৃষি বিশ্ববিদ্যালয় হচ্ছে বাংলাদেশ সরকারের অথার্য়নে একটি পাবলিক বিশ্ববিদ্যালয়। বাংলাদেশ সরকারের শিক্ষা মন্ত্রণালয় ৯ ডিসেম্বর ২০২০-এ বিশ্ববিদ্যালয় স্থাপনের অনুমোন প্রদান করে।
২০২০ সালের ২৫শে জুন শিক্ষা মন্ত্রণালয় বিশ্ববিদ্যালয় মঞ্জুরি কমিশনের নিকট নাটোর সদরে ‘ড.এম এ ওয়াজেদ মিয়া কৃষি বিশ্ববিদ্যালয়’ এবং সিংড়ায় ‘চলনবিল কৃষি বিশ্ববিদ্যালয়’ স্থাপনের বিষয়ে জরিপ প্রতিবেদন চায়। সেই সুপারিশের ভিত্তিতে ড.এম এ ওয়াজেদ মিয়া কৃষি বিশ্ববিদ্যালয় অনুমোদন পায়।
বিশ্ববিদ্যায়টি স্থাপনের জন্য এখনও কোনো স্থান নির্ধারণ করা হয়নি।
নারায়ণগঞ্জ বিজ্ঞান ও প্রযুক্তি বিশ্ববিদ্যালয়

নারায়ণগঞ্জ বিজ্ঞান ও প্রযুক্তি বিশ্ববিদ্যালয় বাংলাদেশ নারায়নগঞ্জে অবস্থিত একটি সরকারি বিশ্ববিদ্যালয়। বাংলাদেশ সরকারের শিক্ষা মন্ত্রণালয় ৯ ডিসেম্বর ২০২৩ এ বিশ্ববিদ্যালয় স্থাপনের অনুমোন প্রদান করে। ২০২৩ সালে, বাংলাদেশের মন্ত্রিসভা এবং জাতীয় সংসদ বিশ্ববিদ্যালয়ের জন্য আইন অনুমোদন করে।
২০২৫ সালের ১৬ জানুয়ারি বাংলাদেশের অন্তর্বর্তীকালীন সরকার বিশ্ববিদ্যালয়টির নাম "জাতির পিতা বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়" থেকে পরিবর্তন করে "নারায়ণগঞ্জ বিজ্ঞান ও প্রযুক্তি বিশ্ববিদ্যালয়" নামকরণ করে। ২০২৫ সালের ১৮ মে ইউজিসি তাদের প্রেস রিলিজে জানায় এই বিশ্ববিদ্যালয়ের কোনো কার্যক্রম এখনো শুরু হয়নি।
বিশকেক প্রটোকল

বিশেকেক প্রোটোকল একটি অস্থায়ী যুদ্ধবিরতি চুক্তি, যা আর্মেনিয়ার প্রতিনিধি (পার্লামেন্টের স্পিকার বাবকেন আরার্কটসিয়ান), অস্বীকৃত নাগর্নো-কারাবাখ রিপাবলিক (পার্লামেন্টের স্পিকার কারেন বাবুরিয়ান), আজারবাইজান (প্রথম উপ-সংসদের স্পিকার আফিয়াদ্দিন জলিলভ) এবং রাশিয়া থেকে প্রতিনিধি (এস সি ই মিন্স্ক গ্রুপের ভ্লাদিমির কাজিমিরভ)দের মধ্যে ১৯৯৪ সালের ৫ই মে কিরগিজস্তানের রাজধানী বিশকেকে স্বাক্ষরিত হয়।
বিশকেক, কির্গিজ প্রতিনিধি "মেডেতখান শার্মকুলভ" কর্তৃক প্রস্তাবিত হয়েছিল। যিনি সমন্বয়ক গ্রুপের প্রধান ছিলেন। নাগর্নো-কারাবাগ অঞ্চলের মারিয়েহামেন অঞ্চলে সংঘাতের পর এবং আর্মেনিয়া এবং আজারবাইজানের প্রতিনিধিদের মধ্যে প্রথম বৈঠকের পরপরই তিনি কিরগিজস্তানের বিশকেকে একটি আলোচনার প্রস্তাব দেন। আজারবাইজানীয় এবং আর্মেনিয়ান প্রতিনিধিদের মধ্যে আলোচনা কয়েক ঘণ্টা অব্যাহত ছিল। আজারবাইজান এর একজন প্রতিনিধি "আফিয়াদ্দিন জালিলভ" আলোচনাটিতে আর্মেনিয় প্রতিনিধি নিজামি বখমানভ এর অংশগ্রহণের বৈধতা নিয়ে প্রশ্ন তুলেছিলেন।কারণ তিনি বিতর্কিত কারাবাগ অঞ্চলে বাস করতো এবং সেখানের শুসা অঞ্চলের মেয়র ছিলেন। প্রোটোকল এবং এই বিষয়গুলি রাষ্ট্রপতি হায়দার আলিয়েভ এবং কাজিমিরভের মধ্যে আলোচনার বিষয় ছিল যেখানে প্রোটোকলটিতে নিজামি বখমানভের স্বাক্ষর অন্তর্ভুক্ত করার বিষয়ে একমত হয়েছিল। ভ্লাদিমির কাজিমিরভ তাঁর স্মৃতিচারণাগুলিতে নিম্নলিখিত কথাটি বলেছেন: "আলীয়েভ রাজি হন। পৃষ্ঠার শেষে, দুটি পরিবর্তন রাশিয়ান ভাষায় একটি সুস্পষ্ট হাতের লেখায় লেখা হয়েছিল। নিজামি বখমানভের নাম খাতায় লেখা ছিল কিন্তু তারা তাকে স্বাক্ষরের জন্য বাকুতে খুঁজে পেল না। ৯ই মে, আমি মস্কোতে দুটি পরিবর্তন এবং বখমানভের নামসহ লেখাটির অনুলিপিটি নিয়েছিলাম, তবে সেটি তার স্বাক্ষর ছাড়াই।" প্রোটোকল অনুযায়ী কার্যকরভাবে, প্রথম নাগর্নো-কারাবাখ যুদ্ধের সমাপ্তি হয়েছিল এবং বিষয়টি স্থিমিত হয়। এর পর থেকে বেশ কয়েকটি উপলক্ষে যুদ্ধবিরতি লঙ্ঘন করা হয়েছে, বিশেষত ২০০৮ এর সংঘর্ষ, ২০১৬ সালের সংঘর্ষ এবং ২০২০ সালের সংঘাতের সময়ে।
মেহেরপুর বিশ্ববিদ্যালয়

মেহেরপুর বিশ্ববিদ্যালয় হচ্ছে বাংলাদেশের একটি সরকারি বিশ্ববিদ্যালয়। এর পূর্ব নাম ছিল মুজিবনগর বিশ্ববিদ্যালয়। বাংলাদেশ সরকারের শিক্ষা মন্ত্রণালয় ২০২০ সালের ৯ ডিসেম্বর বিশ্ববিদ্যালয়টি মেহেরপুর সদরে স্থাপনের জন্য অনুমোদন প্রদান করে। ২০২৩ সালে ২ ফেব্রুয়ারি সংসদ মুজিবনগর বিশ্ববিদ্যালয়, মেহেরপুর বিলের অনুমোদন দেয়। এটি এখনো একাডেমিক কার্যক্রম শুরু করেনি।
২০২০ সালের ২৫শে জুন শিক্ষা মন্ত্রণালয় বিশ্ববিদ্যালয় মঞ্জুরি কমিশনের নিকট মেহেরপুর সদরে ‘মুজিবনগর বিশ্ববিদ্যালয়’ স্থাপনের বিষয়ে জরিপ প্রতিবেদন চায়। সেই সুপারিশের ভিত্তিতে মুজিবনগর বিশ্ববিদ্যালয় বিশ্ববিদ্যালয় অনুমোদন পায়। ২রা ফেব্রুয়ারি ২০২৩ মেহেরপুরে মুজিবনগর বিশ্ববিদ্যালয় স্থাপনের লক্ষ্যে আইন পাশ করেছে সংসদ। এটি মেহেরপুর বিশ্ববিদ্যালয় হিসেবে প্রতিষ্ঠার প্রস্তাব করা হলেও পরবর্তীতে বাংলাদেশের স্বাধীনতা যুদ্ধের সময় বাংলাদেশের অস্থায়ী রাজধানীর সম্মানে এটিকে মুজিবনগর বিশ্ববিদ্যালয় হিসেবে প্রতিষ্ঠার প্রস্তাব করা হয়।
২০২৫ সালের ১৬ জানুয়ারি বাংলাদেশের অন্তর্বর্তীকালীন সরকার বিশ্ববিদ্যালয়টির নাম "মুজিবনগর বিশ্ববিদ্যালয়" থেকে পরিবর্তন করে "মেহেরপুর বিশ্ববিদ্যালয়" নামকরণ করে।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
এই বিশ্ববিদ্যালয়টি এখন প্রতিষ্ঠার প্রাথমিক পর্যায়ে রয়েছে।
এই বিশ্ববিদ্যালয়টি এখন প্রতিষ্ঠার প্রাথমিক পর্যায়ে রয়েছে। ২০২৪-২৫ সেশন থেকে এর একাডেমিক কার্যক্রম শুরু করার পরিকল্পনা করা হয়েছে।
কুড়িগ্রাম কৃষি বিশ্ববিদ্যালয়

কুড়িগ্রাম কৃষি বিশ্ববিদ্যালয় হচ্ছে বাংলাদেশের কুড়িগ্রামে অবস্থিত একটি সরকারি কৃষিবিষয়ক বিশ্ববিদ্যালয়। বাংলাদেশ সরকারের মন্ত্রিসভা বৈঠকে ২১ ডিসেম্বর ২০২০ এ বিশ্ববিদ্যালয় ‘কুড়িগ্রাম কৃষি বিশ্ববিদ্যালয় আইন, ২০২০’ এর খসড়া অনুমোদন হয়। ২০২১ সালের ২২শে সেপ্টেম্বর প্রতিষ্ঠিত হয় এবং ২০২৪-২৫ শিক্ষাবর্ষ থেকে অস্থায়ী ক্যাম্পাসে পাঠদান শুরু হয়।
২০১৫ সালের ১৫ অক্টোবর কুড়িগ্রাম সরকারি কলেজ মাঠে এক জনসভায় সাবেক প্রধানমন্ত্রী শেখ হাসিনা মঙ্গা পীড়িত কুড়িগ্রাম জেলায় একটি বিশ্ববিদ্যালয়, বিশেষ শিল্পাঞ্চল ও নদী ড্রেজিং এর প্রতিশ্রুতি দেন।তারই প্রেক্ষাপটে উনার নিজস্ব চিন্তা থেকে একটি কৃষি বিশ্ববিদ্যালয় প্রতিষ্ঠার উদ্যোগ নেন। উচ্চ শিক্ষার বিভিন্ন ক্ষেত্রে বিভিন্ন বিষয়ে স্নাতক এবং স্নাতকোত্তর পর্যায়ে শিক্ষা, গবেষণা ও প্রশিক্ষণ এবং সম্প্রসারণ কার্যক্রমের অগ্রগতিকল্পে এবং এ বিশ্ববিদ্যালয়ের বিজনেস ইনকিউবেটরের মাধ্যমে দেশে-বিদেশে কৃষি খাতে নতুন নতুন উদ্যোক্তা সৃষ্টি, কর্মসংস্থান সম্প্রসারণ করে অর্থনৈতিক প্রবৃদ্ধির মাধ্যমে নির্ধারিত সময়ের মধ্যেই দেশকে উন্নত দেশে রূপান্তর করা এবং পার্শ্ববর্তী জেলা গাইবান্ধা, লালমনিরহাট, নীলফামারী এলাকার জমির জন্য গবেষণা ও কন্টাক্ট ফার্মিং এর জন্য এই বিশ্ববিদ্যালয়টি স্থাপন করা হয়।
শিক্ষা মন্ত্রণালয় সংক্রান্ত সংসদীয় কমিটি ২৪ আগস্ট ২০২১ তারিখে বিলটি পরীক্ষা-নিরীক্ষা শেষ করে। ৩ সেপ্টেম্বর ২০২১ তারিখে কমিটির পক্ষে ফজলে হোসেন বাদশা সংসদে চূড়ান্ত বিল পেশ করেন। ১৫ সেপ্টেম্বর ২০২১ তারিখে সংসদে বিলটির বিষয়ে প্রয়োজনীয় আলোচনা শেষে শিক্ষামন্ত্রী দিপুমনি বিলটি সংসদে উত্থাপন করলে কণ্ঠ ভোটে পাস হয়। কুড়িগ্রাম সদর উপজেলার অব্যবহিত টেক্সটাইল মিল ক্যাম্পাসে অস্থায়ী ক্যাম্পাস স্থাপন করা হয়েছে। কুড়িগ্রাম সদর উপজেলার যতিনেরহাট নামক এলাকার নিকটবর্তী বেলগাছা ও মোগলবাসা ইউনিয়নের মধ্যবর্তী নালিয়া দোলায় বিশ্ববিদ্যালয়ের ক্যাম্পাস স্থাপনের জন্য স্থান নির্বাচন করা হয়েছে। ২০২২ সালের ২৬ এপ্রিল বাংলাদেশ কৃষি বিশ্ববিদ্যালয়ের ফসল উদ্ভিদ বিজ্ঞান বিভাগের অধ্যাপক এ কে এম জাকির হোসেন বিশ্ববিদ্যালয়টির প্রথম উপাচার্য হিসেবে নিয়োগ পান।
নিম্নোক্ত ব্যক্তিবর্গ কুড়িগ্রাম কৃষি বিশ্ববিদ্যালয়ের উপাচার্য হিসেবে দায়িত্ব পালন করেন:
ঝুমকো জবা

ঝুমকো জবা (ইংরেজি: "Hibiscus schizopetalus)" হলো জবা ফুলের এক বিশেষ প্রজাতি। উষ্ণমণ্ডলীয় অঞ্চলে এদের পাওয়া যায়। সাধারণ জবার তুলনায় এরা আলাদা। দেখতে অনেকটা ঝুমকোর মতো।
এটি একটি ঝোপালো গাছ। চিরসবুজ এবং বর্ষজীবী। সারা বছরই কমবেশি ফুল ফুটে থাকে। ফুলের রং সাধারণ জবার মতোই লাল। তবে গোলাপি রংয়েরও হয়ে থাকে।পাপড়িতে খাঁজ রয়েছে। এর পাঁচটি পাপড়ি। পাপড়িগুলো উপরের দিকে বাঁকানো। বৃন্ত এবং যুক্ত গর্ভদন্ড সাধারণত সরু হয়, এবং দেখতে ঝুমকোর মতো হয়ে থাকে। তাই একে ঝুমকো জবা বলা হয়।
বাগান সাজাতে এই ফুল চাষ করা হয়। গ্রীষ্মমণ্ডলীয় অঞ্চলের বাগানগুলোতে প্রায়ই এদের দেখা পাওয়া যায়।
রিস ইয়ং

রিস অ্যালেন ইয়ং (; জন্ম: ১৫ সেপ্টেম্বর, ১৯৭৯) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। নিউজিল্যান্ডের পক্ষে ২৫০তম খেলোয়াড় হিসেবে টেস্ট ক্রিকেটে অংশ নিয়েছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন রিস ইয়ং। দলে তিনি মূলতঃ উইকেট-রক্ষক হিসেবে খেলেছেন। এছাড়াও, ডানহাতে মাঝারিসারির ডানহাতি ব্যাটসম্যান হিসেবে খেলতেন।
আগস্ট, ২০০৮ সালে নিউজিল্যান্ড এ দলের সদস্যরূপে অস্ট্রেলিয়া ও ভারত গমনের জন্যে মনোনীত হন। ২১ জানুয়ারি, ২০০৯ তারিখে নর্দার্ন ডিস্ট্রিক্টসের বিপক্ষে অকল্যান্ডের সদস্যরূপে নিজস্ব প্রথম একদিনের ক্রিকেটে ১০৯ রানের মনোজ্ঞ শতরান করেন।
নিউজিল্যান্ড দলের পক্ষে খেলার আমন্ত্রণ পাবার পূর্বে কিছুকালের জন্যে যুক্তরাজ্যে পেশাদারী পর্যায়ে খেলেছেন। স্যাডলওয়ার্থ ও জেলা ক্রিকেট লীগে হেসাইড ক্রিকেট ক্লাবের পক্ষে খেলেন। এ দলে নিজেকে তুখোড় ব্যাটসম্যান ও চমৎকার উইকেট-রক্ষক হিসেবে পরিচিত করতে তুলতে সচেষ্ট হন। প্রথম একাদশে খেলার পাশাপাশি অনূর্ধ্ব-১৭, অনূর্ধ্ব-১৫, অনূর্ধ্ব-১৩, অনূর্ধ্ব-১১ ও অনূর্ধ্ব-৯ দলকে প্রশিক্ষণ দিতেন। এছাড়াও, তরুণ উইকেট-রক্ষকদের সাথে নিজেকে দক্ষ করতে তুলতেন। এ সময়ে সেখানে তিনি ক্লাবের অমূল্য সম্পদক ছিলেন।
১৯৯৮-৯৯ মৌসুম থেকে ২০১৩ সাল পর্যন্ত রিস ইয়ংয়ের প্রথম-শ্রেণীর খেলোয়াড়ী জীবন চলমান ছিল। ২০০০-০১ মৌসুমে প্রথমবারের মতো ব্যাটিংয়ের গুরুত্বতা তুলে ধরেন। সেন্ট্রাল ডিস্ট্রিক্টসের বিপক্ষে শতরান করেন। তবে, নিজস্ব দ্বিতীয় শতরানের জন্যে ২০০৮-০৯ মৌসুম পর্যন্ত অপেক্ষার প্রহর গুণতে হয়েছিল। ২০০৮-০৯ মৌসুমে বেশ সুন্দর ক্রীড়ানৈপুণ্য প্রদর্শন করেন। ৫০.৬৩ গড়ে ৫৫৭ রান তুলে অকল্যান্ডের শীর্ষস্থানীয় ব্যাটসম্যানের পরিণত হন। এছাড়াও, ২০১০-১১ ও ২০১১-১২ মৌসুমে ক্যান্টারবারির পক্ষে দুইটি মৌসুম অতিবাহিত করেন। এরপর, পুনরায় অকল্যান্ডে ফিরে আসেন।
এক দশক অকল্যান্ডের পক্ষে ঘরোয়া ক্রিকেটে অংশ নেয়ার পর জাতীয় দল নির্বাচকমণ্ডলীর দৃষ্টি আকর্ষণে সক্ষম হন। নিউজিল্যান্ড এ দলের সাথে দূর্দান্ত ক্রীড়াশৈলী প্রদর্শনের কারণে ব্রেন্ডন ম্যাককুলামের সহকারী হিসেবে মনোনীত হন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রিস ইয়ং। ৭ জানুয়ারি, ২০১১ তারিখে হ্যামিল্টনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ ডিসেম্বর, ২০১১ তারিখে হোবার্টে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
২১ আগস্ট, ২০০৯ তারিখে শ্রীলঙ্কার বিপক্ষে টেস্ট খেলায় অংশগ্রহণের উদ্দেশ্যে তাকে নিউজিল্যান্ড ক্রিকেট দলের সদস্য করা হয়। এ পর্যায়ে নিয়মিত উইকেট-রক্ষক ব্রেন্ডন ম্যাককুলাম ও বিকল্প উইকেট-রক্ষক জেসি রাইডার - উভয়েই পেটের সমস্যায় আক্রান্ত হয়ে পড়েছিলেন। জানুয়ারি, ২০১১ সালে পাকিস্তানের বিপক্ষে নিজস্ব প্রথম টেস্টে অংশ নেন। এরফলে, নিজস্ব শততম প্রথম-শ্রেণীর ক্রিকেট খেলায় অংশ নেন তিনি। হোবার্টে সফরকারী অস্ট্রেলিয়ার বিপক্ষে সিরিজের শেষ টেস্টে অংশ নেন। জুলাই, ২০১৩ সালে ক্রিকেট খেলা থেকে অবসর গ্রহণ করেন।
ক্রুজার ফন উইক

কর্নেলিয়াস ফ্রাঙ্কোইয়াস ক্রুজার ফন উইক (; জন্ম: ৭ ফেব্রুয়ারি, ১৯৮০) উলমারানস্টাড এলাকায় জন্মগ্রহণকারী দক্ষিণ আফ্রিকান বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস স্ট্যাগস ও ক্যান্টারবারি এবং দক্ষিণ আফ্রিকান ক্রিকেটে নর্দার্নস ও টাইটান্স দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন ক্রুজার ফন উইক।
দক্ষিণ আফ্রিকা, নিউজিল্যান্ড ও স্কটল্যান্ডে পেশাদারী পর্যায়ে খেলার পাশাপাশি হল্যান্ডে খেলেছেন তিনি। প্রিটোরিয়াভিত্তিক আফ্রিকানাস হোর সিউনস্কুলে অধ্যয়ন করেছেন তিনি। ২০০০-০১ মৌসুম থেকে ২০১৫ সাল পর্যন্ত ক্রুজার ফন উইকের প্রথম-শ্রেণীর খেলোয়াড়ী জীবন চলমান ছিল।
কার্যকরী উইকেট-রক্ষক-ব্যাটসম্যান হিসেবে দক্ষিণ আফ্রিকার নর্দার্নসে তার প্রতিভার বিচ্ছুরণ ঘটে। ২০০০-০১ মৌসুমে নর্দার্নসের পক্ষে প্রথম-শ্রেণীর ক্রিকেট খেলা শুরু করেন ক্রুজার ফন উইক। এক পর্যায়ে স্ট্যাম্পের পিছনে অবস্থানের জন্যে মার্ক বাউচারের অন্যতম উদীয়মান প্রার্থী হিসেবে বিবেচিত হতেন। তবে, এ অবস্থানে বাউচারের অনড় অবস্থানের কারণে তিনি সুযোগ পাচ্ছিলেন না। দীর্ঘকাল একই স্থানে মার্ক বাউচারের অংশগ্রহণের ফলে দক্ষিণ আফ্রিকার পক্ষে খেলার আশা নিরাশায় পরিণত হয় তার। পরবর্তীতে, কোচ ডেভ নোসওয়ার্থীর উদ্দীপনা ও পরামর্শক্রমে নিউজিল্যান্ডে চলে যান।
২০০৬-০৭ মৌসুম থেকে ক্যান্টারবারি উইজার্ডসের পক্ষে খেলতে থাকেন। ২০০৭-০৮ মৌসুমে বর্ষসেরা ক্যান্টারবারি উইজার্ডস পুরস্কার লাভ করেন। নিজস্ব দ্বিতীয় মৌসুমে অধিনায়কের দায়িত্ব পান। ২০০৮ সাল থেকে ক্যান্টারবারি উইজার্ডসের পক্ষে অধিনায়কত্ব করতে থাকেন। প্রথম মৌসুমেই তার দল প্রথম-শ্রেণীর স্টেট চ্যাম্পিয়নশীপের শিরোপা জয়ে সমর্থ হয়। ২০০৯-১০ মৌসুমের মাঝামাঝি সময়ে অধিনায়কত্ব থেকে নিজেকে প্রত্যাহার করে নেন। ২০১০ সাল পর্যন্ত দলকে পরিচালনা করেছিলেন তিনি।
এরপর, পরবর্তী গ্রীষ্মের শুরুতে সেন্ট্রাল ডিস্ট্রিক্টস স্ট্যাগসের পক্ষে খেলার জন্যে চুক্তিবদ্ধ হন। এরপর থেকেই তার ব্যাটিংয়ের মানের উত্তরণ ঘটতে থাকে। নিজ রাজ্য দলের শীর্ষ পাঁচজন ব্যাটসম্যানের একজন হন। শীতকালে স্কটল্যান্ডের ওয়েস্ট লোথিয়ান কাউন্টি ক্রিকেট অ্যাসোসিয়েশনের পক্ষে খেলেন।
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন ক্রুজার ফন উইক। ৭ মার্চ, ২০১২ তারিখে ডুনেডিনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ২০১২ তারিখে কলম্বোয় স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
১৬ জানুয়ারি, ২০১২ তারিখে নিউজিল্যান্ড দলের সদস্যরূপে খেলার জন্যে মনোনীত হন। ২৬ জানুয়ারি, ২০১২ তারিখে মূলতঃ উদ্বোধনী ব্যাটসম্যান হিসেবে সফরকারী জিম্বাবুয়ের বিপক্ষে একমাত্র টেস্টের জন্যে তাকে রাখা হয়। তবে, ঐ মৌসুমের গ্রীষ্মের শেষদিকে তার সাবেক দলীয় সঙ্গী বিজে ওয়াটলিংয়ের উরুর আঘাতের কারণে তার অভিষেক পর্ব সম্পন্ন হয়।
ডিসেম্বর, ২০১৫ সালে সকল স্তরের ক্রিকেট থেকে নিজের অবসর গ্রহণের কথা ঘোষণা করেন তিনি। প্রিটোরিয়া বিশ্ববিদ্যালয়ের অধীন টাকসক্রিকেট একাডেমির ক্রিকেট পরিচালকের দায়িত্বে রয়েছেন।
বেনিন জাতীয় ফুটবল দল

বেনিন জাতীয় ফুটবল দল () হচ্ছে আন্তর্জাতিক ফুটবলে বেনিনের প্রতিনিধিত্বকারী পুরুষদের জাতীয় দল, যার সকল কার্যক্রম বেনিনের ফুটবলের সর্বোচ্চ নিয়ন্ত্রক সংস্থা বেনিন ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৯ সালের ৮ই নভেম্বর তারিখে, বেনিন প্রথমবারের মতো আন্তর্জাতিক খেলায় অংশগ্রহণ করেছে; দাওমেতে অনুষ্ঠিত উক্ত ম্যাচে বেনিন দাওমকে ১–০ গোলের ব্যবধানে পরাজিত করেছে।
২০,০০০ ধারণক্ষমতাবিশিষ্ট স্তাদ দে লামিতিতে "লেস একুরোই" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেনিনের রাজধানী পোর্তো-নোভোয় অবস্থিত। বর্তমানে এই দলের ম্যানেজারের দায়িত্ব পালন করছেন মিশেল দুসুয়ে এবং অধিনায়কের দায়িত্ব পালন করছেন আক্রমণভাগের খেলোয়াড় স্তেফান সেসেনিয়ন।
বেনিন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে বেনিন এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৯ আফ্রিকা কাপ অফ নেশন্সের কোয়ার্টার-ফাইনালে পৌঁছানো, যেখানে তারা সেনেগালের কাছে ১–০ গোলের ব্যবধানে পরাজিত হয়েছে।
স্তেফান সেসেনিয়ন, খালিদ আদেনুন, রমুয়ালদ বোকো, রাজাক ওমোতোয়োসি এবং স্তেভ মুনির মতো খেলোয়াড়গণ বেনিনের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৯ সালের নভেম্বর মাসে প্রকাশিত র‌্যাঙ্কিংয়ে বেনিন তাদের ইতিহাসে সর্বপ্রথম সর্বোচ্চ অবস্থান (৫৯তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেনিনের সর্বোচ্চ অবস্থান হচ্ছে ৫৬তম (যা তারা ১৯৬৪ সালে অর্জন করেছিল) এবং সর্বনিম্ন অবস্থান হচ্ছে ১৬৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
৫৭০ (চলচ্চিত্র)

৫৭০ একটি অপ্রকাশিত বাংলা ভাষার বাংলাদেশী ঐতিহাসিক বিয়োগান্তক চলচ্চিত্র। সিনেবাজ ফিল্মসের প্রযোজনায় চলচ্চিত্রটির রচনা, চিত্রনাট্য ও পরিচালনা করেছেন আশরাফ শিশির। এটির চিত্রনাট্য ১৯৯৬ সালের শেখ মুজিব হত্যা মামলার সাক্ষ্য ও গুরুত্বপূর্ণ তথ্য-উপাত্তের ভিত্তিতে রচিত হয়েছে। চলচ্চিত্রটি বাংলাদেশের প্রথম রাষ্ট্রপতি শেখ মুজিবুর রহমানকে সপরিবারে হত্যা ও তাকে দাফন করা পর্যন্ত ৩৬ ঘণ্টা সময়ের বাস্তবিক ঘটনাকে চিত্রায়িত করেছে। চরিত্রগুলি সরাসরি বাস্তব ঘটনা হতে গৃহীত। বিভিন্ন বাস্তব চরিত্রের উল্লেখযোগ্য রূপদান করেছেন মাসুম আজিজ, স্বাধীন খসরু, বাপ্পি চৌধুরী, সুমনা সোমা, কাজী রাজু, এলিনা শাম্মী, সানসি ফারুক, দুখু সুমন প্রমুখ।
নিহত হওয়ার পূর্বে শেখ মুজিবুর রহমান ঢাকার ধানমন্ডি আবাসিক এলাকার ৩২ নম্বর সড়কের ১০ নম্বর বাড়িতে সবপরিবারে বাস করতেন। ১৯৭৫ সালে ১৫ আগস্ট তাকে সপরিবারে হত্যার পর হেলিকপ্টারে করে একদল সৈনিক শেখ মুজিবের পৈতৃক ভিটায় তার মরদেহ বহন করে নিয়ে যায় এবং দাফন করে। শেখ মুজিবুর রহমানের মৃত্যু হতে দাফন পর্যন্ত ৩৬ ঘণ্টার বাস্তব ঘটনাসমূহ "৫৭০" চলচ্চিত্রের মূল উপজীব্য।
"৫৭০" চলচ্চিত্রে গুরুত্বপূর্ণ ও প্বার্শচরিত্রে ৩০০ জন অভিনয়শিল্পী কাজ করেছেন, তন্মধ্যে উল্লেখযোগ্য শিল্পী ও চরিত্রসমূহ নিম্নরূপ-
২০১৮ সালের আগস্ট হতে "৫৭০" চলচ্চিত্রের প্রাক-নির্মাণ কার্যক্রম শুরু হয়। একটি ত্রয়ী চলচ্চিত্রের শেষ অংশ হিসেবে "৫৭০" নির্মাণ পরিকল্পনা করা হয়। বাস্তব নির্ভর চিত্রনাট্য রচনার জন্য আশরাফ শিশির, ১৯৯৬ সালে দায়ের করা "বঙ্গবন্ধু হত্যা মামলা"র বিভিন্ন সাক্ষ্য ও গুরুত্বপূর্ণ তথ্য-উপাত্ত হতে অধিকাংশ উপাদান গ্রহণ করেছিলেন। চলচ্চিত্রে ইতিহাসের সঠিক রূপায়ণ ও শেখ মুজিবের অনুরূপতা যথাযথ উপস্থাপনের জন্য "বঙ্গবন্ধু মেমোরিয়াল ট্রাস্ট" হতে সম্মতি নিতে হয়েছিল। এছাড়া, তৎকালীন সেনা ও পুলিশ সদস্যদের পোশাক, পদ, পদবী অনুযায়ী সঠিক উপস্থাপনের জন্য সেনা ও পুলিশের পর্যবেক্ষণ গ্রহণ করা হয়েছিল। নির্মাণ শুরুর পূর্বে "সিনেবাজ ফিল্মস" চলচ্চিত্রটির প্রযোজনা সহযোগী হিসেবে যুক্ত হয়।
শেখ মুজিবুর রহমানের মৃতদেহ তার পৈত্রিকভূমি টুঙ্গিপাড়ার নিয়ে যাওয়ার পর তৎকালীন সেনা সদর হতে তাকে এক ঘণ্টার মধ্যে দ্রুত দাফনের তাগিদ ছিল। তার লাশবহনকারি সেনা সদস্যরা তাকে রক্তাক্ত অবস্থায় দাফন করেনি। তারা শেখ মুজিবকে গোসল করিয়ে জানাজা পড়িয়ে দাফন করেছিলেন। শেখ মুজিবের মরদেহ গোসলের জন্য '৫৭০' নামের একটি সাবান ব্যবহার করা হয়েছিল। সেই সাবানের নাম অনুসারে চলচ্চিত্রটির নামকরণ করা হয়।
এই ছায়াছবির দৃশ্যধারণ মাত্র ২০ কার্যদিবসের মধ্যে সম্পন্ন করা হয়েছিল। ২০২০ সালের ৩ অক্টোবর হতে গাজীপুরের হোতাপাড়ায় চলচ্চিত্রটির চিত্রগ্রহণ শুরু হয় এবং ২৩ অক্টোবর চিত্রগ্রহণ সম্পন্ন হয়।
চলচ্চিত্রটি প্রাথমিকভাবে ২০২১ সালের ১৭ মার্চ মুক্তির পরিকল্পনা থাকলেও মুক্তি পায়নি। তবে প্রদর্শনের অনুমতির জন্য চলচ্চিত্রটিকে ৬ মাস অপেক্ষা করতে হয়। চলচ্চিত্রে বিভিন্ন সত্য ঘটনার প্রামাণ্যছবি, সেসময়ের চিত্রযুক্ত খবর উল্লেখ ও দেখানো হয়েছিল। সেখান থেকে শেখ মুজিবের হত্যাকারীদের ছবি বাদ দেওয়ার পর ২০২৪ সালের ১১ ফেব্রুয়ারি বাংলাদেশ চলচ্চিত্র সেন্সর বোর্ড থেকে প্রদর্শনের অনুমতি পায়।
এল সালভাদোর জাতীয় ফুটবল দল

এল সালভাদোর জাতীয় ফুটবল দল () হচ্ছে আন্তর্জাতিক ফুটবলে এল সালভাদোরের প্রতিনিধিত্বকারী পুরুষদের জাতীয় দল, যার সকল কার্যক্রম এল সালভাদোরের ফুটবলের সর্বোচ্চ নিয়ন্ত্রক সংস্থা সালভাদোরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৩৮ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২১ সালের ১৪ই সেপ্টেম্বর তারিখে, এল সালভাদোর প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে এল সালভাদোর কোস্টা রিকার কাছে ৭–০ গোলের ব্যবধানে পরাজিত হয়েছে।
৫৩,৪০০ ধারণক্ষমতাবিশিষ্ট কুস্কাতলান স্টেডিয়ামে "লা সেলেসিওন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় এল সালভাদোরের রাজধানী সান সালভাদোরে অবস্থিত। বর্তমানে এই দলের ম্যানেজারের দায়িত্ব পালন করছেন কার্লোস দে লস কোবোস এবং অধিনায়কের দায়িত্ব পালন করছেন মালাকাতেকোর গোলরক্ষক এনরি এর্নান্দেস।
এল সালভাদোর এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে প্রত্যেক আসরে তারা গ্রুপ পর্বে অংশগ্রহণ করেছে। অন্যদিকে, কনকাকাফ গোল্ড কাপে এল সালভাদোর এপর্যন্ত ১৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৩ এবং ১৯৮১ কনকাকাফ চ্যাম্পিয়নশিপের ফাইনালে পৌঁছানো।
রামোন ফাগোয়াগা, লুইস গেবারা মোরা, আলফ্রেদো পাচেকো, রাউল দিয়াস আর্কে এবং রদোলফো সেলায়ার মতো খেলোয়াড়গণ এল সালভাদোরের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১২ সালের এপ্রিল মাসে প্রকাশিত র‌্যাঙ্কিংয়ে এল সালভাদোর তাদের ইতিহাসে সর্বোচ্চ অবস্থান (৪৯তম) অর্জন করে এবং ২০০৬ সালের নভেম্বর মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে এল সালভাদোরের সর্বোচ্চ অবস্থান হচ্ছে ৪০তম (যা তারা ১৯৪৩ সালে অর্জন করেছিল) এবং সর্বনিম্ন অবস্থান হচ্ছে ১২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
উইন্ডওয়ার্ড আইল্যান্ডস ক্রিকেট দল

উইন্ডওয়ার্ড আইল্যান্ডস ক্রিকেট দল () উইন্ডওয়ার্ড আইল্যান্ডস ক্রিকেট কন্ট্রোল বোর্ডের সদস্যভূক্ত দেশগুলোর প্রতিনিধিত্বকারী দল। নাগিকো রিজিওন্যাল সুপার৫০ প্রতিযোগিতাসহ ওয়েস্ট ইন্ডিজ প্রফেসনাল ক্রিকেট লীগে বিশেষ প্রাধিকারপ্রাপ্ত দল হিসেবে উইন্ডওয়ার্ড আইল্যান্ডস ভলক্যানোস নামে খেলছে।
নিজস্ব দল রয়েছে এমন বার্বাডোস এবং ত্রিনিদাদ ও টোবাগো ব্যতীত ব্রিটিশ উইন্ডওয়ার্ড আইল্যান্ডস নামে পরিচিত অন্যান্য দ্বীপ এতে যুক্ত রয়েছে। এতে ডোমিনিকা অন্তর্ভুক্ত থাকলেও কৌশলগত কারণে লিওয়ার্ড আইল্যান্ডসের সাথে সম্পৃক্ত। ১৯৪০ সালে স্বাধীনতা লাভের পূর্ব-পর্যন্ত উইন্ডওয়ার্ড আইল্যান্ডস উপনিবেশের অংশ থাকলেও অদ্যাবধি একই ক্রিকেট সংস্থার আওতাধীন। ফলে, এতে ডোমিনিকা, গ্রেনাডা, সেন্ট লুসিয়া এবং সেন্ট ভিনসেন্ট ও গ্রেনাডাইন্স রয়েছে।
দলটি ক্যারিবীয় দ্বীপপুঞ্জের আন্তঃআঞ্চলিক ক্রিকেট প্রতিযোগিতায় অংশ নিচ্ছে। তন্মধ্যে, রিজিওন্যাল ফোর ডে কম্পিটিশন, রিজিওন্যাল সুপার৫০ প্রতিযোগিতাসহ আন্তর্জাতিক ক্রিকেটে অংশ নেয়ার উদ্দেশ্যে ওয়েস্ট ইন্ডিজ ক্রিকেট দলে তাদের সেরা খেলোয়াড়দেরকে যুক্ত করছে। তাসত্ত্বেও, ১৯৯৮ সালে মালয়েশিয়ায় অনুষ্ঠিত কমনওয়েলথ গেমসে গ্রেনাডা স্বতন্ত্রভাবে অংশ নেয়।
ওয়েস্ট ইন্ডিজের প্রথম-শ্রেণীর ক্রিকেটে অংশগ্রহণকারী ছয়টি দলের মধ্যে উইন্ডওয়ার্ড আইল্যান্ডস তুলনামূলকভাবে কম সফলতার স্বাক্ষর রেখেছে। প্রথম-শ্রেণীর শিরোপা বিজয়ে ব্যর্থ হয়েছে। ৩৭বার অংশ নিয়ে একদিনের শিরোপা বিজয় করেছে চারবার। ১৯৫৯-৬০ মৌসুমে সফররত ইংরেজ দলের বিপক্ষে দলটি প্রথমবারের মতো প্রথম-শ্রেণীর খেলায় অংশ নেয় ও দশ উইকেটে পরাজিত হয়। ১৯৮০-৮১ মৌসুমের পূর্ব-পর্যন্ত তারা মূলতঃ কম্বাইন্ড আইল্যান্ডসের অংশ হিসেবে খেলতো। তবে, ১৯৮১-৮২ মৌসুম থেকে পৃথকভাবে অংশ নিচ্ছে।
রেড স্ট্রাইপ বোল একদিনের প্রতিযোগিতায় কয়েকবার উইন্ডওয়ার্ড থেকে দুইটি দল অংশ নিয়েছে। ২০০১-০২ মৌসুমে নর্দার্ন উইন্ডওয়ার্ড আইল্যান্ডস ও সাউদার্ন উইন্ডওয়ার্ড আইল্যান্ডস নামে খেলে। অপরদিকে, ২০০২-০৩ মৌসুমে সেন্ট ভিনসেন্ট ও গ্রেনাডাইন্স এবং উইন্ডওয়ার্ড আইল্যান্ডস বাদ-বাকী একাদশ অংশ নেয়।
উইন্ডওয়ার্ড আইল্যান্ডসের প্রথিতযশা ক্রিকেটারদের তালিকা নিম্নরূপ:
নিম্নবর্ণিত মাঠে উইন্ডওয়ার্ড আইল্যান্ডস দল খেলছে:
২০০১ সালের পর থেকে মিন্ডু ফিলিপ পার্কে কোন প্রথম-শ্রেণীর ক্রিকেট খেলা আয়োজন করা হয়নি। এর পরিবর্তে গ্রোস আইলেটের বিউসেজাউর স্টেডিয়ামে (ড্যারেন স্যামি ক্রিকেট গ্রাউন্ড) তিন বছর ধরে চারটি খেলা অনুষ্ঠিত হয়েছে।